ΓΡΑΠΤΗ ΕΡΩΤΗΣΗ E-1510/00

υποβολή: Glyn Ford (PSE) προς την Επιτροπή

(12 Μαΐου 2000)

Θέμα: Συσκευές ανάγνωσης δίσκων DVD

Πολλοί αγοραστές συσκευών ανάγνωσης δίσκων DVD στην Ευρωπαϊκή Ένωση είναι αντίθετοι στην εκ προθέσεως εγκατάσταση τεχνολογιών που τους επιβάλλουν την καταβολή προσαυξημένης τιμής για την αγορά δίσκων DVD. Κατά συνέπεια, για την άρση των εμποδίων στον ανταγωνισμό που δημιουργούν οι τεχνολογίες αυτές, αρκετοί αγοραστές καταφεύγουν σε επεμβάσεις προσαρμογής των συσκευών οι οποίες στοιχίζουν περίπου 150 ευρώ και οι οποίες τους επιτρέπουν να προβαίνουν σε βιντεοεγγραφή δίσκων DVD. Από την πλευρά τους οι κατασκευαστές των συσκευών ανάγνωσης δίσκων DVD δηλώνουν ότι για τις συσκευές που έχουνποστεί τέτοιου είδους παρεμβάσεις παύει να ισχύει η εγγύηση που είχαν όταν αγοράσθηκαν. Δεν θεωρεί η Επιτροπή ότι πρέπει να θεωρείται παράνομη αυτή η πρακτική που ακολουθούν οι κατασκευαστές;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-1509/00 και E-1510/00

(14 Ιουνίου 2000)

Όπως ενδεχομένως γνωρίζει το Αξιότιμο Μέλος, η τεχνολογία ψηφιακού βιντεοδίσκου (DVD) αναπτύχθηκε από κοινού στη δεκαετία του ’90 από κοινοπραξία δέκα εταιριών: Hitachi Ltd, Matsushita Electric Industrial Co., Ltd, Mitsubishi Electric Corporation, Time Warner Inc., Toshiba Corporation, Victor Company of Japan, Ltd (JVC), Philips, Sony, Pioneer and Thomson. Οι προδιαγραφές για την εν λόγω τεχνολογία τυποποιήθηκαν για να ορισθούν οι δίσκοι DVD καθώς και οι κανόνες, οι όροι και οι μηχανισμοί για τις συσκευές ανάγνωσης και μετατροπής των δίσκων σε εικόνες για την προβολή τους σε οθόνη. Οι τυποποιημένες προδιαγραφές περιλαμβάνουν τα δικαιώματα πνευματικής ιδιοκτησίας για τις προαναφερθείσες δέκα εταιρίες. Δεδομένου ότι οι DVD μπορούν να καταγράψουν πολύ περισσότερες πληροφορίες από τους άλλους οπτικούς δίσκους, όπως τους φωτοφωνικούς, μπορούν να προσφέρουνψηλότερη ποιότητα βίντεο, ήχου και πολυμέσων.

Είναι αληθές ότι οι εν λόγω εταιρίεςποστηρίζουν ένα σύστημα περιφερειακής κωδικοποίησης, ώστε οι παραγωγοί DVD να έχουν την επιλογή κωδικοποίησης των νέων δίσκων ανάλογα με την περιοχή του κόσμου στην οποία θα χρησιμοποιηθεί ο DVD. Οι γεωγραφικές αυτές περιοχές είναι έξι. Όλα τα κράτη μέλη του Ευρωπαϊκού Οικονομικού Χώρου (ΕΟΧ), μαζί με ορισμένες άλλες χώρες, περιλαμβάνονται σε μία περιοχή.

Η εν λόγω κωδικοποίηση επιτρέπει στους παραγωγούς κινηματογραφικών ταινιών να προστατεύσουν αφενός την πνευματική τους ιδιοκτησία για την οποία διαθέτουν το αποκλειστικό δικαίωμα εκμετάλλευσης και αφετέρου το παραδοσιακό σύστημα κυκλοφορίας των ταινιών τους σε διαφορετικές χρονικές στιγμές σε διαφορετικά μέρη του κόσμου. Οι παραγωγοί ταινιών και οι τοπικοί κινηματογράφοι θα ζημιωθούν εάν, για παράδειγμα, ένα βίντεο DVD το οποίο κυκλοφορεί αρχικά στις Ην. Πολιτείες διανέμεται γενικά και πρόωρα στην Ευρώπη πριν αρχίσει ή ολοκληρωθεί η διανομή του στους κινηματογράφους. Η κυκλοφορία μίας ταινίας σε διαφορετικές χρονικές στιγμές και τιμές σε διαφορετικά μέρη του κόσμου αποτελεί άσκηση των δικαιωμάτων των παραγωγών ταινιών βάσει του νόμου περί πνευματικής ιδιοκτησίας. Η χρήση τοπικής κωδικοποίησης για την άσκηση των εν λόγω δικαιωμάτων δεν μπορεί, κατά συνέπεια, να θεωρηθεί καθ' αυτή παράνομη, ιδίως εάν δεν διαπιστωθεί κατάχρηση δεσπόζουσας θέσης.

Η άσκηση των εν λόγω δικαιωμάτων θα μπορούσε να αποτελέσει θέμα ανταγωνισμού, εάν διαπιστωθεί ότι δύο ή περισσότερες από τις ενδιαφερόμενες εταιρείες (παραγωγοί DVD και κατασκευαστές συσκευών ανάγνωσης DVD) συνεργάζονται τεχνολογικά σε προανταγωνιστικό στάδιο αναπτύσσοντας κοινό ανοικτό πρότυπο για DVD, προκειμένου να χρησιμοποιήσουν συντονισμένες πρακτικές οι οποίες συνίστανται στην εναρμόνιση των πολιτικών τους όσον αφορά το χρόνο και την κοστολόγηση της κυκλοφορίας των προϊόντων τους. Η Επιτροπή έχει ήδη εξετάσει τα θέματα αυτά στο παρελθόν (σε αυτεπάγγελτη διαδικασία που κίνησε το 1996). Ωστόσο, δεν διαπίστωσε παράβαση του άρθρου 81 ή 82 (πρώην άρθρα 85 & 86) της συνθήκης ΕΚ, και δεν διαθέτει πρόσθετα στοιχεία που θα της επέτρεπαν να αλλάξει γνώμη. Επιπλέον, ορισμένοι από τους συμβαλλόμενους που συμμετέχουν στην ανάπτυξη του προτύπου DVD κοινοποίησαν από κοινού τις συμφωνίες τους για τη χορήγηση αδειών εκμετάλλευσης. Παρά τη δημοσίευση ανακοίνωσης(1) στην Επίσημη Εφημερίδα, με την οποία η Επιτροπή κάλεσε τους ενδιαφερόμενους τρίτους ναποβάλουν τις παρατηρήσεις τους, δεν ελήφθη καμία απάντηση από ένωση καταναλωτών.

Όσον αφορά το θέμα της εγγραφής βιντεοδίσκων, το πρότυπο DVD περιλαμβάνει διάφορες μορφές προστασίας κατά των αντιγράφων, ιδίως μία ισχυρή κρυπτογράφηση των στοιχείων που αποθηκεύονται στο δίσκο, όπως αναφέρει το Αξιότιμο Μέλος. Κατ’ αυτό τον τρόπο ενδέχεται να αποφευχθεί η εγγραφή από ένα δίσκο DVD. Δεδομένου του δυναμικού για τέλεια ψηφιακά αντίγραφα που προσφέρει η εν λόγω νέα τεχνολογία, η δυνατότητα των ιδιοκτητών ταινιών να προστατεύσουν τα στοιχεία τους είναι καίρια για το μέλλον της βιομηχανίας δίσκων DVD και ταινιών. Τα συστήματα προστασίας έχουν όντως σχεδιασθεί προκειμένου να αποφευχθεί η παράνομη και καταχρηστική αντιγραφή, που λέγεται ότι προκαλεί απώλεια εσόδων ύψους δισεκατομμυρίων δολαρίων στους παραγωγούς ταινιών και ηλεκτρονικών στοιχείων.

Υπό τις συνθήκες αυτές, η άρνηση ενός κατασκευαστή να επεκτείνει την εγγύηση της συσκευής ανάγνωσης DVD που τροποποιήθηκε σκοπίμως από το χρήστη για την παράνομη αντιγραφή DVD δεν μπορεί να θεωρηθεί ως αντιανταγωνιστική συμπεριφορά.

(1) Κοινοποίηση συστήματος χορήγησης αδειών εκμετάλλευσης,πόθεση αριθ. IV/C-3/37.506 Πρόγραμμα αδειών εκμετάλλευσης διπλωμάτων ευρεσιτεχνίας DVD ΕΕ C 242 της 27.8.1999.